《江晦叔邀游吴氏园约月余始能一往吴生某求留》
宋代·李复

竹屋横虚舫，松屏展翠帆。
柳条晴后弱，花态晓来严。
乐意难逢暇，清游久叹淹。
主人求客语，乘醉写云岩。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。